Daisy Duck

**Daisy Duck** este un personaj de desene animate ce a fost creat de Walt Disney Productions în 1940, și este iubita Rățoiului Donald. Ca și Donald, Daisy este o rață antropomorfică dar cu gene mari și pene joase ciufulite, pentru a da impresia de o fustă. Este mereu văzută purtând o fundă, bluză și pantofi cu tocuri înalte.

Prima apariție a personajului a fost în filmul *Mr. Duck Steps Out* (1940), deși o versiune prototip a apărut mai înainte în 1937 în Don Donald. deși o versiune prototip a apărut mai înainte în 1937 în *Don Donald*. A apărut în 15 scurtmetraje din 1940 până în 1983. În primele sale apariții Daisy avea vocea la fel de limbută ca a lui Donald, dar a fost ulterior schimbată în una normală de domnișoară. În debutul său oficial Donald este chemat de Daisy la o întâlnire, dar tot timpul lor este perturbat de Huey, Dewey, și Louie, care se luptă cu unchiul lor pentru afecțiunea ei. Un an după prima sa apariție, Daisy împreună cu Donald și nepoții lui au avut o apariție scurtă în desenul cu Mickey Mouse *The Nifty Nineties*, astfel fixându-i poziția ca personaj secundar. A doua apariție oficială a sa va fi în 1945 în desenul *Donald's Crime*, deși având un rol redus, chiar dacă întâlnirea sa cu Donald este un punct culminant al poveștii. În toate desenele sale Daisy a fost doar un personaj secundar, cu excepția lui *Donald's Dilemma* (1947). Acolo Donald este lovit în cap de un ghiveci cu flori, și capătă o nouă personalitate mult mai rafinată, ceea ce lui Daisy din păcate nu-i prea place. Aceasta suferă de anorexie, insomnie și chiar de nebunie, toate acestea povestindu-le unui pshiatru.

În desenul *Crazy Over Daisy* (1950) este introdusă tema muzicală a personajului, cu nume omonin (în română "Nebun după Daisy"), pe care Donald este auzit fluierând-o în unele următoare desene.

Daisy apoi apare în *Colindul lui Mickey* (*Mickey's Christmas Carol*) în 1983, jucând-o pe dragostea unui tânăr Ebenezer Scrooge, numită Isabelle. Acest film reprezintă prima apariție cinematografică a lui Daisy după aproape 30 de ani și de asemenea prima dată când apare separată de Donald. Natura filmului acesta, de fel, este aceea a personajelor Disney "jucând" pe altcineva fiecare, deci nu face parte din nici o continuitate a vreunui desen clasic. În 1988 Daisy mai face o apariție cameo în filmul Cine vrea pielea lui *Roger Rabbit?* (*Who Framed Roger Rabbit?*), împreună cu celelalte personaje din desene animate clasice. Cea mai recentă apariție cinematografică a personajului a fost în *Fantasia 2000*, lansat în anul 1999. Ca și filmul original Fantasia, filmul conține diverse segmente muzicale, unul din care îi are pe Donald și Daisy ca ajutorii lui Noe în o reimaginare a lui Arca lui Noe. Donald și Daisy sunt separați în timpul furtunii catastrofale, și consideră amândoi că au pierdut unul pe altul, până când se reunesc la sfârșitul segmentului.

Daisy apare în filmele direct-pe-video *Mickey: A fost odată de Crăciun* (*Mickey: A fost odată de Crăciun*) (1999), *Mickey, Donald și Goofy: Cei trei mușchetari* (*Mickey, Donald, Goofy: The Three Musketeers*) (2004) și *Mickey: A fost de două ori Crăciunul* (*Mickey's Twice Upon a Christmas*) (2004).

Daisy a primit mult mai mult timp considerabil în producții pentru televiziune, făcând apariții numeroase în *Gașca Rațelor* (*Quack Pack*) (1996), *Fabrica de râs a lui Mickey* (*Mickey Mouse Works*) (1999-2000), *Casa lui Mickey Mouse* (*House of Mouse*) (2001–2003), *Clubul lui Mickey Mouse* (*Mickey Mouse Clubhouse*) (2006–2016), *Mickey Mouse* (2013) și *Mickey și piloții de curse* (*Mickey and the Roadster Racers*) (2017). În *Gașca Rațelor* îi este dată o personalitate mai degajată și răbdătoare, și a fost angajată ca un reporter de televiziune cu Donald ca cameramanul ei. Are și o iguană de companie numită Knuckles.

În *Buticul lui Minnie* (Minnie's Bow-Toons), Daisy este secundul lui Minnie în menținerea propriului lor magazin de fundițe, la fel ca ale lor.